กิเลนผยอง ดวลแข้งเทพ บีจีเยือนสวาดแคท ศึกไทยลีก 
บิ๊กแมตช์โตโยต้า ไทยลีก 2016 กิเลนผยอง เอสซีจี เมืองทอง ยูไนเต็ด จ่าฝูงของตาราง เปิดบ้านรับการมาเยือนของ แข้งเทพ แบงค็อก ยูไนเต็ด ค่ำวันนี้ (30 มี.ค.) โดย โค้ชแบน ธชตวัน ศรีปาน กุนซือเมืองทอง ต้องเช็กสภาพร่างกายของบรรดาแข้งทีมชาติไทย ที่ไปกรำศึกหนักลงเล่น 2 นัดในรอบ 4 วัน ว่าจะสมบูรณ์หรือไม่ ขณะที่ ซุปเปอร์มาริโอ มาริโอ ยูรอฟสกี จะนำทัพแข้งเทพบุกมาเยือนถิ่นเก่าเป็นครั้งแรก ส่วน กระต่ายแก้ว บางกอกกล๊าส เอฟซี ยกทัพใหญ่บุกรัง สวาดแคท นครราชสีมา มาสด้า เอฟซี เช่นเดียวกับ ฉลามชล ชลบุรี เอฟซี ก็จะออกไปเยือน นกใหญ่ ชัยนาท ฮอร์นบิล ส่วน มังกรไฟ บีอีซี เทโรศาสน กลับมาเปิดบ้านรอรับแข้ง ราชันมังกร ราชบุรี มิตรผล เอฟซี,ศึกฟุตบอล โตโยต้า ไทยลีก 2016 ที่พักเบรก ให้ทีมชาติไทยไปเตะคัดบอลโลกกับอิรัก และอุ่นเครื่องกับเกาหลีใต้ กลับมาเตะกันอีกครั้ง ในวันพุธที่ 30 มี.ค.นี้ โดยลงสนามครบ 9 คู่ 9 สนาม ซึ่งไฮไลต์จะอยู่ในเวลา 19.00 น. กิเลนผยอง เอสซีจี เมืองทอง ยูไนเต็ด จ่าฝูงของตาราง แข่ง 4 นัด มี 9 คะแนน เปิดเอสซีจี สเตเดียม พบ แข้งเทพ แบงค็อก ยูไนเต็ด อันดับ 5 เตะ 4 นัด มี 7 คะแนน ถ่ายทอดสดทรู 4 ยูเอสซีจี เมืองทองฯ ของ โค้ชแบน ธชตวัน ศรีปาน ต้องเช็กสภาพร่างกายของนักเตะทีมชาติไทย โดยเฉพาะธนบูรณ์ เกษารัตน์, สารัช อยู่เย็น, อดิศักดิ์ ไกรษร และ เมสซีเจ ชนาธิป สรงกระสินธ์ ที่ลงเล่น 2 นัดในรอบ 4 วัน ให้กับทีมชาติ ส่วน กวินทร์ ธรรมสัจจานันท์, ทริสตอง โด, พีระพัฒน์ โน๊ตชัยยา, ธีรศิลป์ แดงดา พร้อมลงสนามร่วมกับ คลีตัน ซิลวา แต่จะไม่มีอาทิตย์ ดาวสว่าง ที่โดนแบน ทว่าจะได้นาโออากิ อาโอยามะ หายเจ็บกลับมา,ขณะที่แบงค็อก ยูไนเต็ด รอเช็กอาการบาดเจ็บที่หางตาของมิก้า ชูนวลศรี กองหลังคนสำคัญคนเดียว นอกนั้นอยู่กันพร้อมหน้า นำโดย ซุปเปอร์-มาริโอ มาริโอ ยูรอฟสกี ที่จะนำทีมกลับมาเยือนถิ่นเก่าเป็นครั้งแรก ร่วมกับดราแกน บอสโควิช, วิทยา หมัดหลำ, ลีซอ ธีรเทพ วิโนทัย ฯลฯ,อีกคู่ที่น่าสนใจ เตะใน 1 ทุ่มตรงเช่นเดียวกัน สวาดแคท นครราชสีมา มาสดา เอฟซี อันดับ 7 เตะ 4 นัด มี 6 แต้ม เล่นที่สนามเฉลิมพระเกียรติ 80 พรรษาฯ พบ กระต่ายแก้ว บางกอกกล๊าส เอฟซี รองจ่าฝูง แข่ง 4 นัด มี 9 คะแนน ถ่ายทอดสด ทรูสปอร์ต เอชดี 3 เจ้าถิ่นไม่มีปัญหาในการจัดทัพ พร้อมส่งชุดใหญ่ลงสนาม นำโดยบียอร์น ลินเดมันน์, โนอาห์ ชิวูตา, โดมินิค อดิเยียห์ ส่วน บีจี หมดสิทธิ์ใช้งาน อาเรียล โรดริเกวซ อรายา ดาวยิง ทีมชาติคอสตาริกา เนื่องจากติดโทษแบน แต่ยังมีดาร์โก ทาเซฟสกี, ลาซาลัส คาอิมบี นำทัพ,ส่วนคู่ที่เหลือ เวลา 18.00 น. บุรีรัมย์ ยูไนเต็ด อันดับ 3 เฝ้ารังไอ โมบาย สเตเดียม พบ สุพรรณบุรี เอฟซี อันดับ 4 ถ่ายทอดสดทรูสปอร์ต เอชดี 2 กับทรูวิชันส์ 357 โอสถสภา เอ็ม 150 สมุทรปราการ อันดับ 15 พบ ศรีสะเกษ เอฟซี อันดับ 9 ที่สนามเอ็มพาวเวอร์ สเตเดียม บางพลี ถ่ายทอดสด,ทรูสปอร์ต 6, ชัยนาท ฮอร์นบิล อันดับ 12 พบ ชลบุรี เอฟซี อันดับ 13 ที่สนามเขาพลอง สเตเดียม ถ่ายทอดสดทรูสปอร์ต 2, สุโขทัย เอฟซี อันดับ 11 พบ พัทยา ยูไนเต็ด อันดับสุดท้าย ที่สนามทุ่งทะเลหลวง ถ่ายทอดสดทรูสปอร์ต 7,เวลา 19.00 น. อาร์ม่ี ยูไนเต็ด อันดับ 17 พบ ราชนาวี อันดับ 14 ที่สนามกีฬากองทัพบก ถ่ายทอดสดทรูวิชันส์ 445 และเวลา 20.00 น. บีบีซียู เอฟซี อันดับ 16 พบ เชียงราย ยูไนเต็ด อันดับ 6 ที่สนามเทศบาลนครนนท์ ถ่ายทอดสดทรูสปอร์ต 6, บีอีซี เทโรศาสน อันดับ 8 พบ ราชบุรี มิตรผล เอฟซี อันดับ 10 ที่สนามเฉลิมพระเกียรติ 72 พรรษา มีนบุรี ถ่ายทอดสดทรูสปอร์ต 2 กับทรูสปอร์ต เอชดี 2
บิ๊กแมตช์โตโยต้า ไทยลีก 2016 กิเลนผยอง เอสซีจี เมืองทอง ยูไนเต็ด จ่าฝูงของตาราง เปิดบ้านรับการมาเยือนของ แข้งเทพ แบงค็อก ยูไนเต็ด ค่ำวันนี้ (30 มี.ค.) ขณะที่ ซุปเปอร์มาริโอ มาริโอ ยูรอฟสกี จะนำทัพแข้งเทพบุกมาเยือนถิ่นเก่าเป็นครั้งแรก
ไทยลีก 2016,เอสซีจี เมืองทอง ยูไนเต็ด,แบงค็อก ยูไนเต็ด,บางกอกกล๊าส เอฟซี,นครราชสีมา มาสด้า เอฟซี,ข่าวกีฬา,ข่าว,ไทยรัฐออนไลน์